Tatoeba sentences — language code: tgl
Sa maulap na umaga nang ika-16 ng Disyembre ng 2023, nasa pizzeria akong dala ang isang librong Esperanto. Sa daan, nakita ko si Rochelle na kapitbahay na pula ang buhok. Sa tabi ng bahay ko, nasa kotseng pulang Mercedes ang mga pamangkin ko at pumara. Si Calla ay pasahera, at si Tria ay drayber. Nagtratrabaho si Calla sa Inglatera nang siyentipiko. Narito siya sa Isla Lulu para sa Pasko. Hindi raw siya sigurado kung tuluyang magtatagal siya sa Inglatera. Mahal daw doon. Sabi ko sa kanyang dating gusto ko sanang tumirang tuluyan sa isang antigong bansa bilang Hapon, kung saan nagtrabaho ako dati. Dito sa Kanluran hindi ako naghahanap talaga ng Oryentalismo, miski na hindi talaga dayuhan sa akin ang Oryentalismo. Hindi rito ang parang Hapon o Taylandiya man. Sa bahay, nagbidyokomperensiya kami ng kuya ko dahil nag-aaral kami ng Kastila. Mas gusto ng kuyang kausapin ang mga Latino, pero ako naman ay sapat sa pagbabasa. Sa hapon, nasa pizzeria ako. Nakita ko si Lola Joey na Olandesa roon, at sa daan naman si Lola Květa, yaong Tseka. Nagpizza akong may olibo, at may kolang pangdiyeta.
Nang madaling-araw nang ika-17 ng Disyembre ng 2023, nasa silid-kainan ng bahay ako, parang nagpipiknik. Nagluto ako ng isda, mga sole fillets. May kahon ako ng nori, yaong tuyong damong-dagat. At may tsaang chai na malamig ako. Ang numerong 17 ay naging simbolo ng Tagalog.
May mga asul, berde, at naranghang isda sa malaking-malaking akwaryo.
Nang maambong ika-19 ng Disyembre ng 2023, nasa Istarbak ako sa umaga at sa pizzeria sa umaga rin at sa hapon. Sa Istarbak, si Greg ay may kesong Danish at kape. Ako naman ay may mayelong itim na tsaa at isang sako ng popcorn na binigay niya sa akin. Marami kaming pinag-usapan. Sabi kong lahok-lahok na ingkoherent ang kultura sa Pilipinas. Sabi kong parang ang Karibeng maraming etnikong impluwensiya. Sa sarili kong pamilya, sabi ko, may impluwensiya ang Pilipino, Tsino, Kastila, Griyego, Portuges, at Hudyo. Sabi kong ang Mama'y parang "Griyegang Intsik." Sa pizzeria sa hapon, nakita ko muli si Khathie (pagbigkas na parang "Hachi"), yaong Taga-Senegal. Pinag-usapan namin ang Arabe niya. Sabi niyang nag-aral siya nang bata siya at nang dalaga siya ng Arabe. Nakakapagbasa siya ng Koran ng may mga kudlit sa sulat. Marunong siyang magsulat ng Arabe. Sinulat niya sa papel ang "Allahu akbar" sa Arabe. Maganda ang sulat. Sabi kong kung ikumpara sa Romanong letra, mas mukhang rihido ang Romano. Naroong nagpipizza ang mga anak niyang mulatang si Aïcha at si Amina. Marunong silang lahat ng Pranses. Sa daan sa umaga, nakita ko naman si Michael na Danes-Pranses na ufolohista. Sa mga naiisip niyang penomena ng mga mahiwagang ilaw-ilaw, may mas engrande kaysa sa makamundo. May mga bagong litrato siya sa kanyang ismartpon.
Sa Istarbak nang ika-19 ng Disyembre ng 2023, sabi ko kay Greg na ang Lolo Mac ko sa Ibaan ay doktor na naging akupungkturista. May klinika dati siya sa silong ng malaking bahay niya. May estatwa pa roon ng taong may mga punto ng akupungktura. Ngayon, nagpapagamot ang Mama sa akupungktura rito sa Isla Lulu, at nakakatulong daw sa kanyang masakit na tuhod.